pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-นายกรัฐมนตรีเผยการตัดสินใจทางการเมือง จะต้องคำนึงถึงเหตุผล และความจำเป็น
วันอังคารที่ 16 ตุลาคม 2561
นายกรัฐมนตรีเผยการตัดสินใจทางการเมือง จะต้องคํานึงถึงเหตุผล และความจําเป็น
นายกรัฐมนตรีเผยการตัดสินใจทางการเมือง จะต้องคํานึงถึงเหตุผล และความจําเป็น
วันนี้ (16 ตุลาคม 2561) เวลา 13.00 น. ณ บริเวณห้องโถง ตึกบัญชาการ 1 ทําเนียบรัฐบาล พลเอก ประยุทธ์ จันทร์โอชา นายกรัฐมนตรีกล่าวภายหลังการประชุมคณะรัฐมนตรีถึงกรณีที่ได้ประกาศไปแล้วว่ามีความสนใจการเมือง และได้มีการประเมินผลตอบรับจากประชาชนหรือยังว่า ได้ติดตามมาโดยตลอด ส่วนจะรับหรือไม่รับเป็นเรื่องของการตัดสินใจส่วนตัวของตนเอง และการที่ตนจะทําการเมืองต่อไป จะทําได้อย่างไร เหตุผลและความจําเป็นคืออะไร สิ่งสําคัญที่สุดจะต้องมีการปฏิรูปอย่างไร การเดินหน้ายุทธศาสตร์ชาติจะเดินหน้าต่อไปอย่างไร โดยไม่ถูกกล่าวหาว่าเป็นการสืบทอดอํานาจ ซึ่งเป็นสิ่งที่ตนเองต้องระมัดระวังให้มาก
---------------------------------------------
รัฐบาลไทย-ข่าวทำเนียบรัฐบาล-กรุงไทยให้บริการชำระเงินแบบครบวงจรโครงการรถตุ๊กตุ๊กไฟฟ้า ของ กฟภ. ที่เชียงใหม่มุ่งสู่สังคมไร้เงินสด
วันศุกร์ที่ 9 กุมภาพันธ์ 2561
กรุงไทยให้บริการชําระเงินแบบครบวงจรโครงการรถตุ๊กตุ๊กไฟฟ้า ของ กฟภ. ที่เชียงใหม่มุ่งสู่สังคมไร้เงินสด
ธนาคารกรุงไทย บริษัท พีอีเอ เอ็นคอม อินเตอร์เนชั่นแนล จํากัด บริษัทในเครือการไฟฟ้าส่วนภูมิภาค และองค์กรพันธมิตร ร่วมกันพัฒนาโครงข่ายการใช้รถยนต์สามล้อไฟฟ้าในพื้นที่จังหวัดเชียงใหม่
ธนาคารกรุงไทย บริษัท พีอีเอ เอ็นคอม อินเตอร์เนชั่นแนล จํากัด บริษัทในเครือการไฟฟ้าส่วนภูมิภาค และองค์กรพันธมิตร ร่วมกันพัฒนาโครงข่ายการใช้รถยนต์สามล้อไฟฟ้าในพื้นที่จังหวัดเชียงใหม่ เพื่อลดการพึ่งพาน้ํามันเชื้อเพลิงที่ต้องนําเข้าจากต่างประเทศ โดยธนาคารกรุงไทยเป็นผู้ให้บริการระบบรับและจ่ายเงินค่าโดยสาร ผ่าน QR Code และแอปพลิเคชั่นเป๋าตุง กรุงไทย รวมทั้งรับชําระค่าชาร์จประจุไฟฟ้า และการผ่อนชําระค่างวดรถยนต์สามล้อไฟฟ้า
ภายหลังการลงนามในบันทึกข้อตกลงความร่วมมือเพื่อส่งเสริมการพัฒนาโครงข่ายการใช้รถยนต์สามล้อไฟฟ้าในพื้นที่จังหวัดเชียงใหม่ นายลือชัย ชัยปริญญา รองกรรมการผู้จัดการใหญ่ ธนาคารกรุงไทย เปิดเผยว่า ธนาคารมีความมุ่งมั่นในการสนับสนุนนโยบาย National e-Payment เพื่อเสริมสร้างศักยภาพและขับเคลื่อนสังคมไทยทุกภาคส่วนสู่สังคมไร้เงินสด ช่วยลดต้นทุนทางธุรกิจและเพิ่มศักยภาพการแข่งขันของประเทศ โดยธนาคารได้ขยายบริการทางการเงินที่ครบวงจรให้กับโครงการรถยนต์สามล้อไฟฟ้า ด้วยการให้บริการระบบการรับและจ่ายเงินค่าโดยสารผ่านแอปพลิเคชั่นเป๋าตุง กรุงไทย บริการรับชําระค่าชาร์จประจุไฟฟ้า และเตรียมให้บริการชําระค่างวดรถยนต์สามล้อไฟฟ้า ผ่าน Payment Card ซึ่งสามารถตรวจสอบรายการชําระเงินได้ตลอด 24 ชั่วโมง อํานวยความสะดวกแก่สมาชิกโครงการฯ ไม่ต้องพกเงินสดทั้งคนขับรถและผู้โดยสาร
“คนขับรถสามล้อไฟฟ้าในโครงการนี้เพียงเปิดบัญชีกับธนาคารกรุงไทยเพื่อสร้าง QR Code พร้อมดาวน์โหลดแอปพลิเคชันเป๋าตุง กรุงไทย ก็สามารถรับชําระค่าโดยสารได้จากทุกธนาคาร โดยมีบริการแจ้งเตือนเมื่อเงินเข้าบัญชี ลดความยุ่งยากในการรับและทอนเงิน ด้านผู้โดยสารชําระเงินด้วยการสแกน QR Code ผ่าน Mobile Application นอกจากนี้ธนาคารยังให้บริการรับชําระค่าชาร์จประจุไฟฟ้า ผ่านระบบหักเงินผ่านบัญชีอัตโนมัติแบบ Real Time เพื่อส่งกระแสไฟฟ้าเข้ารถยนต์ ซึ่งสามารถตรวจสอบข้อมูลการชําระเงินได้อย่างถูกต้อง”
นายลือชัย ชัยปริญญา กล่าวในตอนท้ายว่า ธนาคารกรุงไทยมีความภาคภูมิใจที่เป็นส่วนหนึ่งในการร่วมส่งเสริมให้เกิดการใช้งานรถยนต์ไฟฟ้าในประเทศไทยอย่างแพร่หลาย ปฏิรูปการใช้พลังงานอย่างมีประสิทธิภาพ เพิ่มทางเลือกในการใช้พลังงาน ซึ่งส่งผลดีต่อสิ่งแวดล้อม อีกทั้งลดการพึ่งพาน้ํามันเชื้อเพลิงที่ต้องนําเข้าจากต่างประเทศอีกด้วย
ฝ่ายสื่อสารองค์กรและภาพลักษณ์
โทร.0-2208-4174-8
รัฐบาลไทย-ข่าวทำเนียบรัฐบาล-รมว.คลังเดินทางเยือนเขตบริหารพิเศษฮ่องกง เพื่อกระชับความสัมพันธ์ทางเศรษฐกิจและการเงิน
วันจันทร์ที่ 13 มกราคม 2563
รมว.คลังเดินทางเยือนเขตบริหารพิเศษฮ่องกง เพื่อกระชับความสัมพันธ์ทางเศรษฐกิจและการเงิน
รมว.คลังเดินทางเยือนเขตบริหารพิเศษฮ่องกง ระหว่างวันที่ 12-14 ม.ค.2563 เพื่อกระชับความสัมพันธ์ทางเศรษฐกิจและการเงินระหว่างไทยและฮ่องกง ซึ่งจะเป็นโอกาสอันดีในการเสริมสร้างความมั่นใจในเศรษฐกิจของประเทศไทยแก่ภาครัฐและเอกชนของฮ่องกง
นายลวรณ แสงสนิท ผู้อํานวยการสํานักงานเศรษฐกิจการคลัง ในฐานะโฆษกกระทรวงการคลัง เปิดเผยว่า ดร. อุตตม สาวนายน รัฐมนตรีว่าการกระทรวงการคลัง มีกําหนดจะเดินทางเยือนเขตบริหารพิเศษฮ่องกง ในระหว่างวันที่ 12-14 มกราคม 2563 เพื่อกระชับความสัมพันธ์ทางเศรษฐกิจและการเงินระหว่างประเทศไทยและเขตบริหารพิเศษฮ่องกง ซึ่งจะเป็นโอกาสอันดีในการเสริมสร้างความมั่นใจในเศรษฐกิจของประเทศไทยแก่ภาครัฐและเอกชนของเขตบริหารพิเศษฮ่องกง
การเยือนครั้งนี้เป็นการสานต่อความร่วมมือระหว่างรัฐบาลของทั้งสองฝ่ายตามบันทึกความเข้าใจว่าด้วยการเสริมสร้างความสัมพันธ์ทางเศรษฐกิจ ที่ ดร. สมคิด จาตุศรีพิทักษ์ รองนายกรัฐมนตรี และนางแคร์รี หล่ํา ผู้บริหารสูงสุดเขตบริหารพิเศษฮ่องกงได้ร่วมกันลงนามเมื่อวันที่ 29 พฤศจิกายน 2562
ในโอกาสนี้ รัฐมนตรีว่าการกระทรวงการคลังมีกําหนดเข้าพบหารือทวิภาคีกับนาย Paul Chan รัฐมนตรีว่าการกระทรวงการคลังเขตบริหารพิเศษฮ่องกง และนาย Peter K N Lam ประธานสภาพัฒนาการค้าฮ่องกง (Hong Kong Trade Development Council: HKTDC) รวมถึงผู้บริหารระดับสูงจากภาคการเงินการธนาคารและนักลงทุนสถาบันในเขตบริหารพิเศษฮ่องกงเพื่อหารือเกี่ยวกับนโยบายด้านเศรษฐกิจ การค้า และการลงทุน รวมทั้งแนวทางการส่งเสริมความร่วมมือด้านเศรษฐกิจและการเงินระหว่างกัน
นอกจากนี้ รัฐมนตรีว่าการกระทรวงการคลังมีกําหนดร่วมกล่าวปาฐกถาในการประชุม Asian Financial Forum (AFF) ครั้งที่ 13 ซึ่งจัดขึ้นภายใต้หัวข้อ “Redefining Growth: Innovation, Breakthrough, Inclusiveness” ระหว่างวันที่ 13 - 14 มกราคม 2563 ณ ศูนย์การประชุมและนิทรรศการ เขตบริหารพิเศษฮ่องกง ตามคําเชิญของรัฐมนตรีว่าการกระทรวงการคลังเขตบริหารพิเศษฮ่องกงด้วย
สํานักงานเศรษฐกิจการคลัง
โทร. 0-2273-9020 ต่อ 3613
รัฐบาลไทย-ข่าวทำเนียบรัฐบาล-บีโอไอหนุนผู้ผลิตไทยป้อนชิ้นส่วนอากาศยานโลก ดึงยักษ์ใหญ่ โบอิ้ง – แอร์บัส – โรสรอยส์ จับคู่ธุรกิจ
วันศุกร์ที่ 8 มิถุนายน 2561
บีโอไอหนุนผู้ผลิตไทยป้อนชิ้นส่วนอากาศยานโลก ดึงยักษ์ใหญ่ โบอิ้ง – แอร์บัส – โรสรอยส์ จับคู่ธุรกิจ
บีโอไอหนุนผู้ผลิตไทยป้อนชิ้นส่วนอากาศยาน  จับมือบริษัทชั้นนํา  อาทิ โบอิ้ง แอร์บัส โรสรอยส์ และบริษัทชิ้นส่วนอากาศยาน จากทั่วโลก  แจงนโยบายรัฐ-เวทีเจรจาจับคู่ธุรกิจ พร้อมลงพื้นที่เยี่ยมชมศูนย์ซ่อมอากาศยาน และเมืองการบินภาคตะวันออกในอีอีซี
นางสาวบงกช อนุโรจน์ รองเลขาธิการคณะกรรมการส่งเสริมการลงทุน (บีโอไอ) เปิดเผยภายหลังเป็นประธานการประชุมและสัมมนาอุตสาหกรรมอากาศยานและการซ่อมบํารุง และการจับคู่ธุรกิจ (Aerospace & MRO Summit Bangkok Plenary Conference) ว่า มีบริษัทชั้นนําทั้งในและจากต่างประเทศ อาทิ โบอิ้ง แอร์บัสกรุ๊ป โรสรอยส์ ไทรอัมพ์กรุ๊ป และซีเนียร์ แอโรสเปซ เข้าร่วมพบปะและเจรจากับบริษัทรับช่วงการผลิตของไทย จํานวน 145 ราย ซึ่งส่วนใหญ่เป็นผู้ผลิตชิ้นส่วนยานยนต์ที่ได้คัดเลือกมาจากบริษัทที่มีความพร้อมและมีศักยภาพสูงในการก้าวเข้ามาเป็นผู้ผลิตชิ้นส่วนอากาศยานในอนาคต อาทิ บริษัทไทยรุ่ง ยูเนียนคาร์ บริษัท แม่น้ํา แสตนเลส บริษัท โชคนําชัย ไฮเทค บริษัท สมบูรณ์ แอดวานซ์ เทคโนโลยี และบริษัท ศรีไทย ออโตซีท เป็นต้น
ทั้งนี้ การสัมมนาเป็นเวทีในการพบหารือระหว่างบริษัทชั้นนํา กับผู้ผลิตชิ้นส่วนไทยร่วมกันเป็นครั้งแรก ซึ่งนอกจากมีการเจรจาจับคู่ธุรกิจร่วมกันแล้ว บีโอไอยังได้ชี้แจงนโยบายของภาครัฐ และมีการบรรยายถึงโอกาสทางธุรกิจของอุตสาหกรรมอากาศยานโดยบริษัทชั้นนํา ทั้งการรับจ้างผลิต แบบ OEMs และการซ่อมบํารุงอากาศยานในประเทศไทย ซึ่งในปัจจุบันอุตสาหกรรมอากาศยานเป็นหนึ่งในอุตสาหกรรมเป้าหมายของประเทศไทยในการมุ่งไปสู่การเป็นศูนย์กลางอุตสาหกรรมการบินและอากาศยานของภูมิภาค ภายใต้การเชื่อมต่อระบบโลจิสติกส์ รองรับกับนโยบายการพัฒนาพื้นที่ระเบียงเศรษฐกิจพิเศษภาคตะวันออก หรือ อีอีซี
ขณะเดียวกันอุตสาหกรรมอากาศยานและการซ่อมบํารุง จะยิ่งมีความสําคัญมากขึ้นเรื่อยๆ จากการขยายตัวของจํานวนเที่ยวบิน การขนส่งสินค้า และจํานวนผู้โดยสาร ตลอดจนจํานวนนักท่องเที่ยวในไทยที่เพิ่มมากขึ้น รวมถึงการขยายเส้นทางการบินของสายการบินต้นทุนต่ํา ซึ่งจะเพิ่มความต้องการใช้ชิ้นส่วนอากาศยาน และธุรกิจด้าน MRO (Maintenance, repair and Overhaul) หรือศูนย์ซ่อมอากาศยานและการบํารุงรักษามากยิ่งขึ้น
“การรับช่วงผลิตชิ้นส่วนอากาศยานมีเงื่อนไขและมาตรฐานสูงมากกว่าอุตสาหกรรมอื่นๆ จึงไม่ใช่เรื่องง่ายที่จะเกิดการซื้อขายชิ้นส่วนของผู้ผลิตกับผู้ซื้อรายใหญ่ อย่างไรก็ตามปัจจุบันมีผู้ผลิตไทยที่พัฒนาศักยภาพ จนสามารถเดินหน้าไปสู่การผลิตชิ้นส่วนอากาศยานเพื่อรองรับความต้องการของตลาดบ้างแล้ว เช่น บริษัท ซีซีเอส แอดวานซ์ ผลิตชิ้นส่วนโครงสร้างเครื่องบินและชิ้นส่วนใบพัดเครื่องยนต์ เป็นต้น ดังนั้นงานในวันนี้จึงเป็นอีกหนึ่งจุดเริ่มต้นที่ดีในการสนับสนุนให้ผู้ผลิตชิ้นส่วนไทยได้มีโอกาสแสดงความพร้อม และศักยภาพการก้าวไปสู่ผู้ผลิตชิ้นส่วนอากาศยานได้เพิ่มขึ้น เพื่อให้บริษัทชั้นนําของโลกเกิดความมั่นใจต่อการดําเนินธุรกิจในไทย ผลักดันให้ประเทศไทยเป็นศูนย์กลางการบินและอากาศยานในภูมิภาคต่อไป” นางสาวบงกช กล่าว
นางสาวบงกช กล่าวว่า กิจกรรมพบหารือและจับคู่ธุรกิจร่วมกันครั้งนี้มั่นใจว่าบริษัทรายใหญ่ต่างๆ จะได้จับมือกับผู้ผลิตชิ้นส่วนที่มีศักยภาพของไทย สําหรับรองรับความต้องการได้อีกมากโดยภายหลังการจัดงาน บีโอไอยังจะนําคณะบริษัทต่างๆ เดินทางไปเยี่ยมชมความพร้อมของศูนย์ซ่อมอากาศยานและเมืองการบินภาคตะวันออกในอีอีซีด้วย
+++++++++++++++++++++++++++++++++++++++++++++++
รัฐบาลไทย-ข่าวทำเนียบรัฐบาล-ออมสิน ปรับเปลี่ยนเวลาเปิดสาขา ในช่วงโควิดแพร่ระบาด เปิด 9.00 น. ปิด 15.00 น. ตั้งแต่วันที่ 16-30 เม.ย.63  [กระทรวงการคลัง]
วันพุธที่ 15 เมษายน 2563
ออมสิน ปรับเปลี่ยนเวลาเปิดสาขา ในช่วงโควิดแพร่ระบาด เปิด 9.00 น. ปิด 15.00 น. ตั้งแต่วันที่ 16-30 เม.ย.63  [กระทรวงการคลัง]
ออมสิน ปรับเปลี่ยนเวลาเปิดสาขา ในช่วงโควิดแพร่ระบาด เปิด 9.00 น. ปิด 15.00 น. ตั้งแต่วันที่ 16-30 เม.ย.63
ธนาคารออมสิน แจ้งปรับเปลี่ยนเวลาเปิดให้บริการสาขาเป็นกรณีพิเศษ ในช่วงที่ไวรัสโควิด-19 แพร่ระบาด เฉพาะสาขาที่เปิดบริการ 5 วัน เป็นเวลาเดียวกัน 9.00-15.00 น. ระหว่างวันที่ 16-30 เม.ย.63
ดร.ชาติชาย พยุหนาวีชัย ผู้อํานวยการธนาคารออมสิน เปิดเผยว่า ตามที่การแพร่ระบาดของเชื้อไวรัสโควิด-19 ได้ส่งผลกระทบต่อประชาชน การทําธุรกรรม การปฏิบัติงาน ตลอดจนการดําเนินชีวิตประจําวัน ขณะที่รัฐบาลและหน่วยงานที่เกี่ยวข้องได้ออกมาตรการเยียวยา ช่วยเหลือ รวมทั้งการปรับปรุงการให้บริการและดูแลประชาชนให้ได้รับผลกระทบน้อยที่สุดตามสถานการณ์ ซึ่งธนาคารออมสิน มีภารกิจให้บริการทางการเงินตามปกติและในสถานการณ์ปัจจุบันได้ดูแลอํานวยความสะดวกประชาชนให้เข้าถึงบริการทางการเงินตามนโยบายของรัฐบาล ซึ่งมีช่องทางการให้บริการต่างๆ เช่น สาขา, แอพพลิเคชั่นส์ MyMo เครื่องให้บริการอิเล็กทรอนิกส์ อินเตอร์เน็ตแบงกิ้ง เป็นต้น อีกทั้งต้องให้บริการภายใต้มาตรการรักษาความปลอดภัยของการเสี่ยงติดเชื้อด้วย โดยในส่วนของสาขาธนาคารออมสินนั้น ได้ปรับเปลี่ยนเวลาตามความเหมาะสมให้สอดคล้องกับประกาศของรัฐบาล กรุงเทพมหานคร และจังหวัดต่างๆ ทั่วประเทศ
ทั้งนี้ เมื่อพิจารณาถึงแนวทางป้องกันการแพร่ระบาดของเชื้อไวรัสโควิด-19 สาขาของธนาคารออมสินที่เปิดให้บริการ 5 วันต่อสัปดาห์นั้น ปัจจุบันมีเวลาเปิด-ปิดให้บริการไม่พร้อมเพรียงกัน ซึ่งเกิดจากปริมาณการทําธุรกรรมและความต้องการของลูกค้าในพื้นที่ เช่น สาขาในตลาดสด ในพื้นที่ศูนย์ราชการ ย่านการค้า เป็นต้น รวมถึงสาขาที่เพิ่งแจ้งปรับเปลี่ยนเวลาเปิด-ปิดเพื่อให้เป็นไปตามประกาศของรัฐบาล ผู้ว่ากรุงเทพมหานคร และผู้ว่าราชการจังหวัด ซึ่งอาจทําให้ผู้ใช้บริการสับสน ธนาคารออมสินจึงขอปรับเปลี่ยนเปิด-ปิดสาขาที่เปิดให้บริการ 5 วันต่อสัปดาห์เป็นกรณีพิเศษ ในช่วงที่มีการแพร่ระบาดไวรัสโควิด-19 และให้เป็นเวลาเดียวกันทั้งหมด คือ เปิดให้บริการวันจันทร์ถึงวันศุกร์ เวลา 9.00-15.00 น. ทั้งนี้ ตั้งแต่วันที่ 16-30 เมษายน 2563
อย่างไรก็ตาม ลูกค้ายังคงสามารถใช้บริการผ่านช่องทางอิเล็กทรอนิกส์ หรือระบบออนไลน์ต่างๆ ของธนาคารฯ ได้ เพื่อให้สอดคล้องกับมาตรการของศูนย์อํานวยการแก้ไขสถานการณ์ฉุกเฉิน (ศอฉ.) ที่ได้ขอความร่วมมือให้ยกเว้นกิจกรรมที่ก่อให้เกิดการเดินทาง เพื่อใม่ให้การแพร่ระบาดขยายไปในวงกว้างและเป็นการร่วมกันรับผิดชอบต่อสังคมโดยรวมอีกด้วย
หากต้องการข้อมูลเพิ่มเติม ติดต่อสอบถามได้ที่ ศูนย์ลูกค้าสัมพันธ์ธนาคารออมสิน โทร.1115 หรือ ตามสื่อประชาสัมพันธ์ของธนาคาร ได้แก่ Website : www.gsb.or.th , Facebook และ Official Line : GSB Society #คลังรวมใจสู้ภัยโควิด19
รัฐบาลไทย-ข่าวทำเนียบรัฐบาล-เร่งเพิ่มความสามารถการบริหารจัดการมาตรการกักควบคุมโรค รับคนไทยกลับจากตปท.ให้เร็วขึ้น
วันจันทร์ที่ 11 พฤษภาคม 2563
เร่งเพิ่มความสามารถการบริหารจัดการมาตรการกักควบคุมโรค รับคนไทยกลับจากตปท.ให้เร็วขึ้น
11 พ.ค. 63 พล.อ.ชัยชาญ ช้างมงคล รมช.กห. และ พล.อ.ณัฐ อินทรเจริญ ปล.กห. ได้ประชุมร่วมกับ กอ.รมน. นขต.กห.และเหล่าทัพ เพื่อติดตามการบริหารจัดการมาตรการกักตัวควบคุมโรคของรัฐ ( State Quarantine ) และการให้การช่วยเหลือประชาชน ณ ศูนย์บรรเทาสาธารณภัย กห.
โดยหารือและสรุปร่วมกัน เตรียมพัฒนาเพิ่มขีดความสามารถการบริหารจัดการมาตรการคัดกรองและการกักตัวควบคุมโรคของรัฐ ให้เพียงพอรองรับคนไทยในต่างประเทศจํานวนมากที่ลงทะเบียนกับ กต.แจ้งความประสงค์จะเดินทางกลับไทยอย่างต่อเนื่อง เพื่อให้สามารถรับเพิ่มเติมจากเดิมวันละ 200 คน เป็นจํานวน 400 คนต่อวัน ซึ่งจําเป็นต้องจัดหาสถานที่และห้องพักรองรับถึง 7,000 ห้อง เพื่อให้คนไทยในต่างประเทศจํานวนมากสามารถกลับประเทศได้เร็วขึ้น
พล.อ.ชัยชาญ’ ได้กําชับขอให้ร่วมกันเร่งประสานความร่วมมือกับภาคเอกชน จัดหาสถานที่กักควบคุมโรคเพิ่มเติม โดยต้องใ้ห้มีมาตรฐานเดียวกันและเป็นไปตามที่กระทรวงสาธารณสุขกําหนด พร้อมทั้งให้เร่งวางแผนการอบรมเจ้าหน้าที่และประสานจัดเตรียมบุคลากรทางการแพทย์จากทั้งสามเหล่าทัพและสํานักงานตํารวจแห่งชาติ ให้พร้อมร่วมกันทําหน้าที่ดูแลในแต่ละสถานที่ พร้อมกันนี้ ขอให้หน่วยทหารในพื้นที่ ได้เตรียมการและเข้าไปช่วยเหลือบรรเทาความเดือดร้อนของประชาชนที่ได้รับผลกระทบจากพายุฤดูร้อนที่กําลังเกิดขึ้นในหลายจังหวัดเป็นการเร่งด่วนด้วย
รัฐบาลไทย-ข่าวทำเนียบรัฐบาล-ทุกครั้งเมื่อกลับมาบ้านต้องทำอย่างไร ??
วันศุกร์ที่ 10 เมษายน 2563
ทุกครั้งเมื่อกลับมาบ้านต้องทําอย่างไร ??
อยู่บ้าน หยุดเชื้อ เพื่อชาติ
เมื่อกลับมาถึงบ้านต้องรักษาความสะอาดของร่างกายอย่างสม่ําเสมอ เพื่อป้องกันเชื้อไวรัสโควิด-19
รัฐบาลไทย-ข่าวทำเนียบรัฐบาล-รองปลัดกระทรวงอุตสาหกรรม เข้าร่วมการประชุม “การบริหารจัดการด้านเวชภัณฑ์ป้องกันกรณีสถานการณ์การแพร่ระบาดของโรคติดเชื้อโคโรนา (โควิด-19)” [กระทรวงอุตสาหกรรม]
วันศุกร์ที่ 20 มีนาคม 2563
รองปลัดกระทรวงอุตสาหกรรม เข้าร่วมการประชุม “การบริหารจัดการด้านเวชภัณฑ์ป้องกันกรณีสถานการณ์การแพร่ระบาดของโรคติดเชื้อโคโรนา (โควิด-19)” [กระทรวงอุตสาหกรรม]
นางวรวรรณ ชิตอรุณ รองปลัดกระทรวงอุตสาหกรรม เข้าร่วมการประชุม “การบริหารจัดการด้านเวชภัณฑ์ป้องกันกรณีสถานการณ์การแพร่ระบาดของโรคติดเชื้อโคโรนา (โควิด-19)” ณ กระทรวงพาณิชย์
วันที่ 19 มีนาคม 2563 เวลา 14.30 – 17.45 น. นางวรวรรณ ชิตอรุณ รองปลัดกระทรวงอุตสาหกรรม เข้าร่วมการประชุม “การบริหารจัดการด้านเวชภัณฑ์ป้องกันกรณีสถานการณ์การแพร่ระบาดของโรคติดเชื้อโคโรนา (โควิด-19)” ณ กระทรวงพาณิชย์ โดยมีนายจุรินทร์ ลักษณวิศิษฎ์ รองนายก รัฐมนตรีและรัฐมนตรีว่าการกระทรวงพาณิชย์ เป็นประธาน เพื่อรับทราบสถานการณ์ปัจจุบันและหารือแนวทางการบริหารจัดการหน้ากากอนามัย เจล และผลิตภัณฑ์ที่มีแอลกอฮอล์เป็นส่วนประกอบ และอื่นๆ รวมทั้งวัตถุดิบเพื่อให้เพียงพอต่อความต้องการ
โดยกระทรวงอุตสาหกรรม ได้ชี้แจงข้อมูลโรงงานผลิตหน้ากากอนามัย จํานวน 13 โรง กําลังการผลิตรวมประมาณ 2.2 ล้านชิ้น/วัน และโรงงานผลิตเอทานอลในกํากับดูแลของกระทรวงอุตสาหกรรม จํานวน 18 โรง กําลังการผลิตรวมวันละ 3.9 ล้านลิตรต่อวัน คาดว่าผลิตภัณฑ์ที่มีแอลกอฮอล์เพื่อสุขอนามัยจะเพียงพอต่อความต้องการใช้ของประชาชนภายในประเทศ ซึ่งที่ประชุมมอบหมายให้กระทรวงสาธารณสุข บริหารจัดการการจัดสรรหน้ากากอนามัย ที่เน้นการให้กับสถานพยาบาลและบุคลากรทางการแพทย์ และคณะกรรมการควบคุมโรคระบาดระดับจังหวัด ซึ่งมีผู้ว่าราชการจังหวัดเป็นประธาน บริหารจัดการในส่วนที่เหลือ รวมทั้งได้มอบหมายให้กระทรวงอุตสาหกรรมรับผิดชอบดูแลในส่วนของผลิตภัณฑ์ที่มีแอลกอฮอล์เป็นส่วนประกอบเพื่อสุขอนามัย และรายงานผลให้ที่ประชุมคณะกรรมการบริหารสถานการณ์การแพร่ระบาดของโรคติดเชื้อไวรัสโคโรนา (โควิด - 19) ที่มีนายกรัฐมนตรีเป็นประธานทราบต่อไป
รัฐบาลไทย-ข่าวทำเนียบรัฐบาล-รอง นรม.พล.อ.อ.ประจินฯ เป็นประธานในพิธีเปิดงานเสวนา เรื่อง
วันพฤหัสบดีที่ 24 สิงหาคม 2560
รอง นรม.พล.อ.อ.ประจินฯ เป็นประธานในพิธีเปิดงานเสวนา เรื่อง
เพื่อขับเคลื่อนให้อุตสาหกรรมน้ํามันรําข้าวไทยก้าวไปสู่ Thailand 4.0 ตามนโยบายของรัฐบาล และส่งผลให้ประเทศไทยก้าวสู่การเป็นผู้นําด้านน้ํามันรําข้าวต่อไปในอนาคตอย่างยั่งยืน
วันนี้ (24 สิงหาคม 2560) เวลา 10.00 น. ณ ห้องจามจุรี 1 ชั้น M โรงแรมปทุมวัน ปริ้นเซส กรุงเทพฯ โดย พลอากาศเอก ประจิน จั่นตอง รองนายกรัฐมนตรี เป็นประธานในพิธีเปิดงานเสวนา เรื่อง "วิสาหกิจชุมชนข้าวไทย ก้าวไกลด้วยนวัตกรรม" จัดโดย ผู้ช่วยศาสตราจารย์ ดร.เหรียญทอง สิงห์จานุสงค์ ผู้อํานวยการสถานวิจัยเพื่อความเป็นเลิศทางด้านวิชาการด้านไขมันและน้ํามัน มหาวิทยาลัยนเรศวร โดยมีผู้เข้าร่วมประชุมประกอบด้วยผู้ประกอบการน้ํามันรําข้าว จากต่างประเทศ พร้อมทั้งผู้ประกอบการ SME ไทยที่เกี่ยวข้องจํานวนประมาณ 200 คน
โอกาสนี้ ผศ.ดร.เหรียญทองฯ กล่าวรายงานว่า น้ํามันรําข้าวที่ผลิตในประเทศไทย มีคุณภาพตามมาตรฐานสากล ผู้ผลิตน้ํามันรําข้าวไทยหลายบริษัทได้รับรางวัลระดับนานาชาติซึ่งแสดงให้เห็นถึงคุณภาพ การยอมรับของผู้บริโภคทั้งในประเทศและต่างประเทศ และศักยภาพด้านการผลิตของอุตสาหกรรมน้ํามันรําข้าวไทย อีกทั้งประเทศไทยมีข้าวเป็นพืชเศรษฐกิจหลักและไม่เป็นพืช GMO ซึ่งมีผลผลิตแต่ละปีจํานวนมากและเพียงพอต่ออุตสาหกรรมน้ํามันรําข้าว ปัจจุบัน อุตสาหกรรมน้ํามันรําข้าวไทยมีผู้ผลิตจํานวน 9 บริษัท ซึ่งมีโรงงานสกัดน้ํามันและโรงงานรีไฟน์จํานวน 14 โรงงาน กระจายตัวอยู่ในภาคกลาง ภาคตะวันออกเฉียงเหนือ และภาคเหนือ ใช้รําข้าวเพื่อสกัดน้ํามันปีละ 800,000 ตัน มูลค่า 7,000 ล้านบาท ได้รําสกัดน้ํามันซึ่งจําหน่ายไปยังโรงงานอาหารสัตว์ 640,000 ตัน มูลค่า 4,480 ล้านบาทต่อปี และได้น้ํามัน รําข้าวดิบ 140,000 ตันต่อปี มูลค่า 4,200 ล้านบาทต่อปี โดย 65-75% ของน้ํามันรําข้าวดิบนําไปผลิตเป็นน้ํามันรําข้าวที่ผ่านกรรมวิธี สําหรับจําหน่ายในประเทศและส่งออกไปกว่า 40 ประเทศทั่วโลก นําเงินเข้าประเทศปีละกว่า 2,000 ล้านบาท และส่วนที่เหลืออีก 25-35% จําหน่ายไปยังโรงงานอาหารสัตว์ อย่างไรก็ตาม หากนําน้ํามันรําข้าวดิบทั้งหมดมาผลิตเป็นน้ํามันรําข้าวที่ผ่านกรรมวิธี จะได้ผลิตภัณฑ์น้ํามันรําข้าวที่ผ่านกรรมวิธี ไขรําข้าว แป้งรําข้าว โปรตีนรําข้าว และน้ํามันกรด ซึ่งมีมูลค่าประมาณ 5,530 ล้านบาท
จากนั้นรองนายกรัฐมนตรี ได้กล่าวแสดงความชื่นชมมหาวิทยาลัยนเรศวรและหน่วยงานภาครัฐและเอกชนที่เกี่ยวข้อง ซึ่งได้ร่วมกันจัดงานครั้งนี้เป็นไปด้วยดี ทั้งนี้ ปัจจุบัน มหาวิทยาลัยนเรศวร มีนักวิจัยที่มีความรอบรู้และเชี่ยวชาญจากสหสาขาวิชา มีเครื่องมือที่ทันสมัย มีความร่วมมือกับภาครัฐและเอกชนทั้งในประเทศและต่างประเทศ และได้รับการสนับสนุนจากมหาวิทยาลัย จึงทําให้สถานวิจัยฯ พร้อมที่จะให้บริการทางวิชาการและความร่วมมือกับผู้ประกอบการน้ํามันรําข้าว เพื่อขับเคลื่อนให้อุตสาหกรรมน้ํามันรําข้าวไทยก้าวไปสู่ Thailand 4.0 ตามนโยบายของรัฐบาล และส่งผลให้ประเทศไทยก้าวสู่การเป็นผู้นําด้านน้ํามันรําข้าวต่อไปในอนาคตอย่างยั่งยืน
.................................................................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-"ยุติธรรม" ประชุมคณะกรรมการกองทุนยุติธรรม
วันพฤหัสบดีที่ 23 สิงหาคม 2561
"ยุติธรรม" ประชุมคณะกรรมการกองทุนยุติธรรม
"ยุติธรรม" ประชุมคณะกรรมการกองทุนยุติธรรม
ในวันพุธที่ ๒๒ สิงหาคม ๒๕๖๑ เวลา ๑๓.๓๐ น. ณ ห้องประชุมกระทรวงยุติธรรม ๑ ชั้น ๙ อาคารราชบุรีดิเรกฤทธิ์ ศูนย์ราชการเฉลิมพระเกียรติฯ พลอากาศเอก ประจิน จั่นตอง รองนายกรัฐมนตรี และรัฐมนตรีว่าการกระทรวงยุติธรรม เป็นประธานการประชุมคณะกรรมการกองทุนยุติธรรม ครั้งที่ ๕/๒๕๖๑ เพื่อติดตามผลการปฏิบัติงานตามภารกิจของกองทุนยุติธรรม ด้านสถานะทางการเงินกองทุนยุติธรรม ประจําปีงบประมาณ พ.ศ. ๒๕๖๑ ผลการช่วยเหลือเงินกองทุนยุติธรรมและสถิติผู้ขอรับความช่วยเหลือส่วนกลางและส่วนภูมิภาค ประจําปีงบประมาณ พ.ศ. ๒๕๖๑ รวมทั้งผลการช่วยเหลือเยียวยาแก่ผู้เสียหายและจําเลยในคดีอาญา ของสํานักงานช่วยเหลือทางการเงินแก่ผู้เสียหายและจําเลยในคดีอาญา กรมคุ้มครองสิทธิและเสรีภาพ
นอกจากนี้ ที่ประชุมได้พิจารณาร่างแผนปรับปรุงและพัฒนาประสิทธิภาพการดําเนินงานของกองทุนยุติธรรม ประจําปีบัญชี ๒๕๖๑ – ๒๕๖๒ และแผนการดําเนินงานประจําปีงบประมาณ พ.ศ. ๒๕๖๒ โดยได้มอบหมายให้ฝ่ายเลขานุการ ปรับแก้ไขเพิ่มเติมข้อมูลและรายละเอียดตามข้อสังเกตของคณะกรรมการ เพื่อให้แผนมีความชัดเจนและครอบคลุมมากยิ่งขึ้น โดยมี ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม ผู้แทนจากหน่วยงานในสังกัดกระทรวงยุติธรรม และหน่วยงานที่เกี่ยวข้อง เข้าร่วมประชุม
โอกาสนี้ รองนายกรัฐมนตรี และรัฐมนตรีว่าการกระทรวงยุติธรรม กล่าวว่า กระทรวงยุติธรรม มีภารกิจหลักในการดูแลช่วยเหลือแก้ไขปัญหาความเดือดร้อนให้แก่ประชาชน ซึ่งจําเป็นต้องดูแลตั้งแต่ต้นทาง กลางทาง ไปจนถึงปลายทาง โดยกองทุนยุติธรรม ถือเป็นส่วนหนึ่งของต้นทางของกระบวนการยุติธรรมที่จะทําให้ประชาชนรู้ถึงแหล่งที่จะมาขอรับความช่วยเหลือ ดังนั้น สิ่งสําคัญคือทําอย่างไรจึงจะทําให้เจ้าหน้าที่หน่วยงานในสังกัด รวมถึงเจ้าหน้าที่เครือข่ายหน่วยงานที่เกี่ยวข้อง เห็นภาพว่ากองทุนยุติธรรมมีบทบาทหน้าที่ในการช่วยให้ประชาชน เข้าถึงกระบวนการยุติธรรมมากที่สุด และทําอย่างไรให้ประชาชนรับรู้ข้อมูลข่าวสารเกี่ยวกับการขอรับความช่วยเหลือ จากกองทุนยุติธรรม รวมทั้งการพิจารณาขั้นตอนต่างๆ จําเป็นต้องดําเนินการด้วยความรวดเร็ว เพื่อให้ประชาชนเข้าถึงกระบวนการยุติธรรมได้อย่างรวดเร็วและทั่วถึง
รัฐบาลไทย-ข่าวทำเนียบรัฐบาล-ประกาศกำหนดหลักเกณฑ์การดำเนินงานสำหรับธนาคารผู้ประสานงานและสถาบันการเงินประชาชน และหลักเกณฑ์ วิธีการ และเงื่อนไขในการยื่นคำขอจดทะเบียนเป็นสถาบันการเงินประชาชน
วันศุกร์ที่ 6 ธันวาคม 2562
ประกาศกําหนดหลักเกณฑ์การดําเนินงานสําหรับธนาคารผู้ประสานงานและสถาบันการเงินประชาชน และหลักเกณฑ์ วิธีการ และเงื่อนไขในการยื่นคําขอจดทะเบียนเป็นสถาบันการเงินประชาชน
คณะกรรมการพัฒนาระบบสถาบันการเงินประชาชนมีประชุมคณะกรรมการฯ ครั้งที่ 2/2562 เมื่อ 6 พ.ย.2562 และออกประกาศ 7 ฉบับ เพื่อกําหนดหลักเกณฑ์การดําเนินงานสําหรับธนาคารผู้ประสานงานและสถาบันการเงินประชาชนเพื่อให้สอดคล้องตาม พ.ร.บ.สถาบันการเงินประชาชน พ.ศ.2562
นายพรชัย ฐีระเวช ที่ปรึกษาด้านเศรษฐกิจการเงิน ในฐานะรองโฆษกกระทรวงการคลัง เปิดเผยว่า คณะกรรมการพัฒนาระบบสถาบันการเงินประชาชน (คณะกรรมการฯ) ได้มีการประชุมคณะกรรมการฯ ครั้งที่ 2/2562 เมื่อวันที่ 6 พฤศจิกายน 2562 และได้ออกประกาศจํานวน 7 ฉบับ เพื่อกําหนดหลักเกณฑ์การดําเนินงานสําหรับธนาคารผู้ประสานงานและสถาบันการเงินประชาชนเพื่อให้สอดคล้องตามพระราชบัญญัติสถาบันการเงินประชาชน พ.ศ. 2562 ซึ่งได้ประกาศในราชกิจจานุเบกษาเมื่อวันที่ 3 ธันวาคม 2562 และมีผลบังคับใช้นับตั้งแต่วันที่ 15 พฤศจิกายน 2562 เป็นต้นมา ประกาศคณะกรรมการฯ จํานวน 7 ฉบับดังกล่าวมีสาระสําคัญสรุปได้ ดังนี้
1. กําหนดให้ธนาคารผู้ประสานงานจัดทํารายงานการดําเนินงานในส่วนที่เกี่ยวกับสถาบันการเงินประชาชนที่อยู่ในความรับผิดชอบเป็นรายไตรมาส และส่งรายงานดังกล่าวให้นายทะเบียนสถาบันการเงินประชาชน (นายทะเบียนฯ) เพื่อเสนอให้คณะกรรมการฯ ทราบ
2. กําหนดให้ธนาคารผู้ประสานงานประมวลผลข้อมูลเกี่ยวกับการให้บริการทางการเงินและข้อมูลทั่วไปของสถาบันการเงินประชาชนที่อยู่ในความรับผิดชอบโดยใช้เทคโนโลยีสารสนเทศเป็นประจําทุกเดือน และจัดทําระบบฐานข้อมูลที่สามารถเชื่อมโยงกับระบบเทคโนโลยีสารสนเทศของนายทะเบียนฯ
3. กําหนดหลักเกณฑ์ วิธีการ และเงื่อนไขให้สถาบันการเงินประชาชนถือปฏิบัติในการให้สินเชื่อแก่ลูกหนี้รายใหญ่ การดํารงเงินกองทุน การดํารงสินทรัพย์สภาพคล่อง การจัดชั้นสินทรัพย์และการกันเงินสํารอง และการดํารงอัตราส่วนหนี้สินต่อเงินกองทุน
นอกจากนี้ รองโฆษกกระทรวงการคลังเปิดเผยว่า ผู้อํานวยการสํานักงานเศรษฐกิจการคลัง ในฐานะนายทะเบียนฯ ได้ออกประกาศเพื่อกําหนดแบบคําขอ หลักเกณฑ์ วิธีการ และเงื่อนไขในการยื่นคําขอจดทะเบียนเป็นสถาบันการเงินประชาชน รวมถึงประกาศเพื่อกําหนดหลักเกณฑ์ วิธีการ และเงื่อนไขการมอบอํานาจของสมาชิกสถาบันการเงินประชาชนในการประชุมใหญ่ และการจัดทําทะเบียนสมาชิกและทะเบียนหุ้นของสถาบันการเงินประชาชน ซึ่งได้ประกาศในราชกิจจานุเบกษาเมื่อวันที่ 4 ธันวาคม 2562 และมีผลบังคับใช้นับตั้งแต่วันที่ 19 พฤศจิกายน 2562 เป็นต้นมา โดยองค์กรการเงินชุมชนที่มีคุณสมบัติครบถ้วนตามกฎหมายและสนใจจะจดเบียนเป็นสถาบันการเงินประชาชนสามารถติดต่อธนาคารผู้ประสานงาน (ธนาคารเพื่อการเกษตรและสหกรณ์การเกษตร และธนาคารออมสิน) เพื่อยื่นคําขอจดทะเบียนเป็นสถาบันการเงินประชาชนได้ตั้งแต่บัดนี้เป็นต้นไป
สํานักนโยบายพัฒนาระบบการเงินภาคประชาชน สํานักงานเศรษฐกิจการคลัง
โทร. 0-2169-7127 ถึง 36 ต่อ 131
รัฐบาลไทย-ข่าวทำเนียบรัฐบาล-กระทรวงดิจิทัลฯ ร่วมกิจกรรมในงาน“อุ่นไอรัก คลายความหนาว สายน้ำแห่งรัตนโกสินทร์”
วันศุกร์ที่ 4 มกราคม 2562
กระทรวงดิจิทัลฯ ร่วมกิจกรรมในงาน“อุ่นไอรัก คลายความหนาว สายน้ําแห่งรัตนโกสินทร์”
กระทรวงดิจิทัลฯ
นางสาวอัจฉรินทร์ พัฒนพันธ์ชัย ปลัดกระทรวงดิจิทัลเพื่อเศรษฐกิจและสังคม พร้อมด้วย นายสรรพชัย หุวะนันทน์ กรรมการผู้จัดการใหญ่ บริษัท กสท โทรคมนาคม จํากัด (มหาชน) ตลอดจนข้าราชการ เจ้าหน้าที่ของสํานักงานปลัดกระทรวงดิจิทัลเพื่อเศรษฐกิจและสังคม และเจ้าหน้าที่ของบริษัท กสท โทรคมนาคม จํากัด (มหาชน) ร่วมกิจกรรมในงาน“อุ่นไอรัก คลายความหนาว สายน้ําแห่งรัตนโกสินทร์” เมื่อวันที่ 3 มกราคม 2562 ณ พระลานพระราชวังดุสิต กรุงเทพฯ ทั้งนี้ มีเจ้าหน้าที่ของกระทรวงฯ ได้ร่วมปฏิบัติหน้าที่เป็นจิตอาสางานรักษาความปลอดภัยในการสนับสนุนระบบสื่อสาร ระบบรักษาความปลอดภัย ณ จุดคัดกรอง จุดจอดรถ จุดสําคัญต่างๆ เพื่อวิเคราะห์ตรวจสอบระบบอินเทอร์เน็ต ระบบกล้องโทรทัศน์วงจรปิด (CCTV) ระบบเครือข่ายสื่อสารและอุปกรณ์ให้มีความพร้อมใช้งาน รวมทั้งสนับสนุนในการช่วยอํานวยความสะดวกกับเจ้าหน้าที่ที่ใช้งานระบบต่างๆ และเจ้าหน้าที่ที่มาร่วมกิจกรรมภายในงานอย่างต่อเนื่อง จนถึงวันที่ 19 มกราคม 2562
*************************